Haastige staatsamptenaar vas vir spoedŉ Regeringsamptenaar wat glo 224 km/h op die N12 naby Alberton gery het, is Sondag in hegtenis geneem. Kobeli Mokheseng, woordvoerder van die Ekurhuleni-metropolisie, het gesê die 34-jarige vrou het beweer sy was laat vir werk. Volgens Mokheseng is die vrou een van ses mense wat Sondagoggend vir spoedoortredings in hegtenis geneem is. Die ander vyf is in hegtenis geneem toe hulle glo tussen 164 km/h en 196 km/h gery het. Die ses verdagtes is almal van roekelose of nalatige bestuur aangekla en sal binnekort in die Palm Ridge-landdroshof verskyn. News24